open-index/open-wikipedia-markdown huggingface dataset:
T-luokka (sukellusvene)

**T-luokka** oli Britannian kuninkaallisen laivaston hieman ennen toisen maailmansodan alkamista ja sodan aikana kolmessa erässä (alaluokassa) valmistetun 53 sukellusveneen muodostama alusluokka, joka oli suunniteltu 1930-luvulla korvaamaan O-, P- ja R-luokat.

Sodan jälkeisenä vuosikymmenenä vanhimmat luokan alukset romutettiin ja loput muutettiin sukellusveneiden torjuntaan Neuvostoliiton laivaston sukellusveneuhan kasvettua kylmän sodan alussa. Kuninkaallinen laivasto poisti palveluksesta viimeiset luokan alukset vuonna 1969, mutta yksi alus jatkoi pysyvästi ankkuroituna koulutusaluksena vuoteen 1974. Viimeiset jäljellä olleet alukset palvelivat Israelin merivoimissa, joka romutti ne vuonna 1977.

## Tausta
Vuoden 1930 Lontoon laivastokokouksen asettamat rajoitukset ja Britannian hallituksen tiukka talouspolitiikka olivat pakottaneet hankkimaan pienempiä ja edullisempia sukellusveneitä korvaamaan vanhentuneet L-luokan veneet ja epäonnistuneina pidetyt O-, P- ja R-luokkien veneet.

## Triton-luokka
Luokan suunnitteluperustana oli 42 vuorokauden partiointi kyky millä tahansa maailman meristä. Suunniteltu alus oli Amiraliteetin satulatyyppinen pultatulla 0.5" teräslevyin toteutulla painerungolla, mikä mahdollisti 100 metrin sukellussyvyyden. Runko oli jaettu kuuteen vesitiiviiseen osastoon. Polttoainesäiliöt olivat sisäisissä tankeissa.

## Group II
Syyskuun alussa vuonna 1939 ainoastaan kolme Triton-luokan venettä oli palveluksessa. Vaikka suuri määrä veneitä oli tilattu sodan uhan vuoksi pidettiin tarpeellisena vielä seitsemän lisä veneen tilaamista. Sodan alun kokemusten perusteella uusiin aluksiin piti tehdä joitakin muutoksia.

Keulan torpedoputket tekivät aluksen keulaan kyömyn, mikä vaikeutti aluksen pitämistä periskooppisyvyydessä. Lisäksi se aiheutti helposti havaittavan keula-aallon sekä hidasti alusta tarpeettomasti  pinta-ajossa. Siten torpedoputkia siirrettiin seitsemän jalkaa eli reilut kaksi metriä taaksepäin ja keulan muotoa parannettiin.

Vuosien 1939-1940 laivasto-ohjelmista poistettiin sukellusveneet ja niihin varatut varat siirrettiin saattajien hankintaan. Sukellusveneiden hankintaa pidettiin kuitenkin tarpeellisena ja vuoden 1939 sodan ajan hätäohjelmaan sisällytettiin 26 veneen tilaus. T-luokan lisäalukset tilattiin 4. syyskuuta 1939.

## Group III
Alukset oli varustettu yhdistetyllä ilma- ja merivalvontatutkalla tyyppiä 291W. Tutka oli erityisesti suunniteltu sukellusveneisiin ja siinä oli pyörivä neljästä paralleelidipolista koostuva antenni, joka oli asennettu vesitiiviiseen suurta painetta kesätvään koteloon. Se oli viimeinen brittiläinen 214&nbsp;MHz:n 80 kilowatin pieniin aluksiin suunniteltu tutka.

Lisäksi nimeämättömien alusten, P345-P348m tilaukset peruutettiin sodan päättyessä.

## Lähteet
*
*
*

### Viitteet

## Aiheesta muualla
Barış Ermiş

**Barış Ermiş** (s. 3. tammikuuta 1985 Istanbul) on turkkilainen koripalloilija.

Pelintekijänä pelaava Ermiş on pelannut koko uransa kotimaansa seuroissa. Hän voitti Turkin mestaruuden vuonna 2005 ja Turkin cup-mestaruuden vuosina 2006, 2007 ja 2013. Hän on myös pelannut useasti Turkin pääsarjan tähdistöottelussa. Ermiş on pelannut myös Turkin miesten maajoukkueessa ja edustanut maataan miesten arvokisoissa. Vuonna 2010 hän saavutti kotikisoissa Turkin mukana MM-hopeaa.

## Lähteet
* Profiili euroleague.net 
* Profiili tblstat.net 

### Viitteet

## Aiheesta muualla
* Profiili FIBA
Turkin kansanäänestys perustuslaista 2017

**Turkin kansanäänestys perustuslaista** pidettiin 16. huhtikuuta 2017. Kansanäänestyksessä päätettiin 18 uuden lakimuutoksen hyväksymisestä Turkin perustuslakiin. Kun lakimuutokset hyväksyttiin, pääministerin virka lakkautetaan ja vallitseva parlamentaarinen järjestelmä vaihdetaan presidenttijohtoiseksi.

Äänestystä ja itse perustuslainmuutossuunnitelmaa vastustettiin Turkissa ennakkoon voimakkaasti. Myös vaalien järjestelyistä kannettiin huolta Turkissa ja myös esimerkiksi EU:ssa, sillä oppisition mahdollisuuksia tehdä vaalityötä oli rajoitettu eri tavoilla. Tulosten selvittyä vaalitarkkailijat esittivät huomioita, että kansanäänestys ei täyttänyt kansainvälisiä vaatimuksia, sillä esimerkiksi Turkin vaalilautakunta päätti hyväksyä leimaamattomat äänestyslipukkeet vaalitulokseen. Oppositio on vaatinut sekä äänten uudelleenlaskentaa että tuloksen mitätöimistä.

Presidentti Recep Tayyip Erdoğan on tyytyväinen tulokseen ja toivoo, että uudistettu perustuslaki astuu voimaan marraskuussa 2019. Muutoksilla presidentin valtaoikeudet kasvavat huomattavasti.

## Tulokset

## Lähteet

## Aiheesta muualla

* Sanna Raita-aho: Turkin kohtalon päivä – itsevaltainen presidentti vai perinteinen demokratia? Ylen uutiset (luettelot tehtävistä muutoksista)
Ender Arslan

**Ender Arslan** (s. 13. tammikuuta 1983 Istanbul) on turkkilainen koripalloilija.

Pelintekijänä pelaava Arslan on pelannut kotimaansa lisäksi slovenialaisissa, espanjalaisissa ja kreikkalaisissa seurajoukkueissa. Hän voitti Turkin mestaruuden vuosina 2002, 2003, 2004, 2005, 2009 ja 2013, Turkin cup-mestaruuden vuosina 2001, 2002, 2006, 2008 ja 2009 ja Turkin supercup-mestaruuden vuosina 2002, 2009 ja 2012. Hän on myös pelannut useasti Turkin pääsarjan tähdistöottelussa ja kerran Slovenian pääsarjan tähdistöottelussa. Arslan on pelannut myös Turkin miesten maajoukkueessa ja edustanut maataan lukuisissa miesten arvokisoissa. Vuonna 2010 hän saavutti kotikisoissa Turkin mukana MM-hopeaa.

## Lähteet
* Profiili euroleague.net 
* Profiili tblstat.net 

### Viitteet

## Aiheesta muualla

* Profiili FIBA
Ömer Onan

**Ömer Onan** (s. 4. helmikuuta 1978 Mersin) on turkkilainen kilpauransa päättänyt koripalloilija.

Heittävänä takamiehenä pelannut Onan pelasi urallaan vain kotimaansa seurajoukkueissa, pisimpään Efes Pilsenissä ja Fenerbahçessa. Hän voitti urallaan Korać cupin mestaruuden vuonna 1996 ja lukuisia Turkin mestaruuksia, Turkin cup-mestaruuksia ja Turkin supercup-mestaruuksia. Fenerbahçe poisti Onanin pelinumeron 7 käytöstä vuonna 2014. Onan pelasi myös Turkin miesten maajoukkueessa ja edusti maataan lukuisissa miesten arvokisoissa. Hän saavutti Turkin maajoukkueessa MM-hopeaa vuonna 2010 ja EM-hopeaa vuonna 2001.

## Lähteet
* Profiili euroleague.net 
* Profiili tblstat.net 

### Viitteet

## Aiheesta muualla
Samsung Galaxy Note 3 Neo

**Samsung Galaxy Note 3 Neo** on Samsung Electronicsin tammikuussa 2014 esittelemä ja helmikuussa julkaisema älypuhelin, jossa on esiasennettuna Android 4.3 ”Jellybean” -käyttöjärjestelmä.

## Tekniset tiedot
### Muotoilu
Samsung Galaxy Note 3 Neo -älypuhelimessa on 5,5-tuumainen näyttö HD-resoluutiolla.

### Fyysiset osat
Laitteesta löytyy Samsungin oma Exynos 5 Hexa-prosessori. Laitteessa on 2 Gigatavua RAM-muistia ja 16&nbsp;Gigatavua sisäistä muistia. Puhelimen muisti on laajennettavissa enintään 64 Gigatavun microSD-kortilla.

#### Kamerat ja multimedia
Laitteessa on 8 Megapikselin takakamera. Etukameran tarkkuus on puolestaan 2 Megapikseliä.

Videokuvaus voidaan tehdä 1080p (Full HD) -resoluutioilla 30fps.

### Ohjelmisto
Julkaisuhetkellä laitteessa oli esiasennettuna Android 4.3 ”Jellybean”.

Myöhemmin laitteeseen on tullut päivitys Android 5.1 ”Lollipop” -versioon.

## Lähteet
* https://www.phonearena.com/phones/Samsung-Galaxy-Note-3-Neo_id8297

### Viitteet
María Teresa Ruiz

**María Teresa Ruiz González** (s. 24. syyskuuta 1946 Santiago de Chile) on chileläinen tähtitieteilijä. Hänet palkittiin vuonna 1997 Premio Nacional de Ciencias Exactas de Chile -palkinnolla. 

Ruiz opiskeli tähtitiedettä ensin Chilen yliopistossa ja jatkoi opintojaan astrofysiikassa suorittaen  maisterin tutkinnon  vuonna 1973 ja tohtorin tutkinnon vuonna 1975 Princetonin yliopistossa.

Ruiz löysi vuonna 1997 ruskean kääpiön, joka nimettiin Kelu-1:ksi. 

## Lähteet
* 
*
Google Allo

**Google Allo** oli Googlen kehittämä pikaviestintäohjelma, joka esiteltiin I/O 2016 -tapahtumassa. Se oli saatavilla Androidille ja iOS:lle.

Allo suljettiin 12. maaliskuuta 2019 erityisesti liian pienen suosion vuoksi.

## Ominaisuudet
Google Allo tarjosi tekstimuotoisten viestien lisäksi mahdollisuuden koristella viestejä tarroilla ja käyttäjän omilla piirroksilla. Allo tuki englanniksi Google Assistant -virtuaaliavustajaa ja *Smart Reply* -toimintoa. *Smart Reply* ehdottaa valmiita vastauksia käyttäjälle lähetettyihin viesteihin ja kuviin. Allo tuki viestien päästä päähän -salausta, mutta se ei ole oletusarvoisesti käytössä. Salaamattomat viestit lähetetään Googlen palvelimelle. Allo toimi vain yhdellä laitteella kerrallaan.

## Lähteet

## Aiheesta muualla
* Verkkosivut
Helsinki Pipes and Drums

**Helsinki Pipes and Drums** on suomalainen vuonna 1991 perustettu säkkipilliorkesteri. Sen perusti John Hardie klaanista Mackintosh, ja sitä kehitti hänen poikansa Gavin Hardie vuodesta 2010 eteenpäin. Se on ensimmäinen Skotlannin Ylämaiden säkkipilleistä koostuva orkesteri Suomessa. Orkesterin kotipaikka on Helsinki.

Aatos Erkko tuki orkesteria sen alkuaikoina kustantaen sille muun muassa esiintymisasut. Orkesteri on esiintynyt myös laulajien sekä akustisten ja sähköisten instrumenttien kera ja orkesteri yhdessä sekä sen jäsenet erikseen ovat kilpailleet soittokilpailuissa Euroopassa useampaan kertaan. Orkesteri on vieraillut esiintymässä myös Yhdysvalloissa kahdesti, muun muassa New Yorkin St. Patrick’s Day -paraatissa. Orkesteri käyttää Mackintoshin klaanin skottiruutukuviota perustajansa mukaan.

Orkesteri vietti 25-vuotisjuhliaan vuonna 2016. Säkkipilliorkesterin johtajana toimii Annukka Matilainen Gavin Hardien, John Hardien pojan opiskellessa säkkipillimusiikkia Skotlannissa. Orkesterin rumpusektion johtajana on toiminut koko orkesterin olemassaolon ajan Manne Laukkanen.

## Lähteet
Ducati 1299

**Ducati 1299 Panigale** on Ducatin valmistama urheilumoottoripyörämalli. Se esiteltiin 2014 Milanon moottoripyöränäyttelyssä ja valmistus alkoi 2015. Ducati 1299 on 1199-mallin seuraaja. Marraskuussa 2016 Ducati alkoi myydä 1299 Superleggera&nbsp;-versiota rajoitetun määrän.

## 1299 Superleggera
Marraskuussa 2016 Ducati alkoi myydä 1299 Superleggera&nbsp;-mallia 500 kappaleen verran. Se oli alkuperäisen 1199 Superleggeran (2014) seuraaja, mutta kevyempi itsekantavalla komposiittihiilikuiturungolla. Lisäksi pyörään oli rakennettu magnesium-moottorikotelo ja titaanikiinnittimet ja -pakoputket.

## Lähteet
Ministry of Sound

**Ministry of Sound Group** on multimediaviihteeseen keskittynyt yhtiö, joka toimii pääsosin Lontoossa. Lontoossa heillä on yökerho, maailmanlaajuisiin tapahtumiin perustuvaa toimintaa, musiikin kustannustoimintaa sekä kuntosali. 

James Palumbo on yksi perustajista, yhtiön entinen puheenjohtaja sekä konsernin toimitusjohtaja. Vuonna 2008 hän antoi yhtiön päivittäisen ylläpitämisen Lohan Presencerin hoidettavaksi. Vuonna 2016 Presenceristä tuli puheenjohtaja, antaen päivittäisen ylläpitämisen Jonathan Bevanille.

## Lähteet
Ducati Desmosedici RR

**Ducati Desmosedici RR** on Ducatin valmistama moottoripyörämalli kauden 2006 MotoGP:n kilpapyörästä. Sitä valmistettiin vuosina 2007–2008 1500 kappaletta liikennekäyttöön.

## Lähteet
Luettelo olympiamitalin menettäneistä urheilijoista

Tämä on **luettelo olympiamitalin menettäneistä urheilijoista**. 

Olympialaisten historiassa ensimmäiset mitalit peruttiin dopingin käytön vuoksi vuonna 1968. Tätä ennenkin oli mitaleita jaettu uudestaan muista syistä, mutta KOK on myöhemmin palauttanut ne.

## Kesäolympialaiset
### Kesäolympialaiset 1968

### Kesäolympialaiset 1972

### Kesäolympialaiset 1976

### Kesäolympialaiset 1984

### Kesäolympialaiset 1988

### Kesäolympialaiset 1992

### Kesäolympialaiset 2000

### Kesäolympialaiset 2004

### Kesäolympialaiset 2008

### Kesäolympialaiset 2012

### Kesäolympialaiset 2016

## Talviolympialaiset
### Talviolympialaiset 1976

### Talviolympialaiset 2002

### Talviolympialaiset 2006

## Lähteet
Jung Joon-young

**Jung Joon-Young** (s. 21. helmikuuta 1989 Jakarta, Indonesia) on eteläkorealainen laulaja-lauluntekijä, radio-DJ, näyttelijä ja televisiopersoona. Ensimmäistä kertaa hän herätti huomiota eteläkorealaisen talent-shown, Superstarin, neljännellä tuotantokaudella vuonna 2012, jossa hän sijoittui kolmanneksi. Vuonna 2014 hän juonsi omaa radio-ohjelmaansa. Vuodesta 2015 asti Jung on toiminut laulajana rockyhtyeessä nimeltä Drug Restaurant (aiemmin JJY band).

## Tuomio
Hänet tuomittiin vankeusrangaistukseen tajuttomana olevien naisten raiskauksesta. Tuomio oli aluksi kuusi vuotta, mutta sitä laskettiin viiteen vuoteen.

## Lähteet
Sirokattara

**Sirokattara** (*Bromus lepidus*) on yksivuotinen töpökattaroihin (*Bromus*) kuuluva heinäkasvilaji. Sirokattara voi kasvaa jopa 70 cm korkeaksi ja sen varret ovat pystyjä. Lehdet ovat harmaanvihreitä ja noin 5 mm leveitä. Lehtitupet ovat karvallisia ja kieleke on lyhyehkö.

Sirokattaran kukinto on röyhy, joka koostuu suurehkoista, kaljuista, puhtaanvihreistä tähkylöistä. Kussakin tähkylässä on viidestä kahdeksaan kukkaa. Kaleet ovat epätavallisen pitkät ja alimmissa kaleissa on kolmesta viiteen suonta. Ulkohelpeet ovat pyöreäselkäisiä sekä noin 6 mm pitkiä ja niissä on 5 mm pitkät vihneet. Sirokattara kukkii kesä–heinäkuussa.

Sirokattara muistuttaa eniten mäkikattaraa (*Bromus hordeacus*), ja toisinaan sirokattaraa on pidetty myös mäkikattaran yhtenä alalajina. Sirokattara on harvinainen ja se kasvaa ratapihoilla, tienpientareilla sekä niitä muistuttavilla kasvupaikoilla.

Suomessa sirokattarasta on muutama havainto lähes sadan vuoden takaa eteläisestä Suomesta. Uusimmat havainnot Suomesta ovat pääkaupunkiseudulta 1950-, 1960- ja 1980-luvuilta. Ruotsissa sirokattaraa tavataan ainoastaan Skånessa. Sirokattara on myös löydetty ensimmäisen kerran Skånesta ja tuo löytö on julkaistu vuonna 1924.

## Lähteet

## Aiheesta muualla
* Laji.fi: Sirokattara (''Bromus lepidus'')
* Kasviatlas 2018: Sirokattaran (''Bromus lepidus'') levinneisyys Suomessa
* ITIS: ''Bromus lepidus'' 
* United States Department of Agriculture (USDA): ''Bromus lepidus'' 
* Flora of China: ''Bromus lepidus''
Munalapsi

**Munalapsi** on eteläafrikkalainen kansansatu. Eräänä päivänä tyttö löysi hyeenanmunan ja vei sen kotiinsa. Hyeena tuli etsimään munaansa ja suuttui, kun tytön äiti kertoi, mitä oli tapahtunut. Hyeena uhkasi äitiä ja sai hänet lupaamaan seuraavan lapsensa hyeenalle. Kerran nainen huomasi sääressään pullistuman, joka kasvoi ja siitä tuli esiin aseistettu poika, joka osasi heti kävellä ja puhua. Poika kertoi olevansa Kachirambe, sääriluun lapsi. Kun hyeena saapui hakemaan poikaa itselleen, lapsi oli niin nopea ettei häntä mitenkään voinut saada kiinni. Kachirambe hyökkäsi hyeenan kimppuun ja tappoi sen. - Hyeena yhdistettiin ulkonäkönsä vuoksi outoihin tapahtumiin, ja kuviteltiin että se munisi.

## Lähteet
*
Audio, Video, Disco

**Audio, Video, Disco.** on ranskalaisen elektronisen musiikin duon Justicen toinen studioalbumi, joka julkaistiin 24. lokakuuta 2011 Ed Banger Recordsilla, Because Musicilla ja Elektra Recordsilla. Justicen toinen osapuoli, Xavier de Rosnay kertoo albumista seuraavaa: 

:*”Halusimme luoda jotakin hyvin rentoa ja hieman maaseututyylistä. Tiedättehän, päivämusiikkia... Mitä halusimme tehdä oli pitää rytmit, mutta tehdä siitä pehmeämpää. Yksi tämän levytyksen haasteista oli tehdä siitä tunteellisesti raskasta olematta aggressiivinen. Kuin olisi pehmeää ja väkivaltaista samaan aikaan. Uuden levytyksen tekstuuri on hyvin pehmeä.”* 
Albumilla on myös enemmän yhteistyönä tehtyjä kappaleita kuin yhtyeen debyyttialbumilla *[[† (albumi)|†]]*.

*Audio, Video, Disco.* sai myönteisiä arvosteluja kriitikoilta ja onnistui myös kaupallisesti. Albumilta julkaistiin viisi singleä: ”Civilization”, ”On’n’On”, ”New Lands” sekä ”Helix”.

## Kappaleet

## Lähteet
Poikasoturi

**Poikasoturi** on eteläafrikkalainen kansansatu. Kauan sitten kammottava hirviö riehui basutojen kylässä. Se söi kaikki eläimet ja ihmiset paitsi yhtä raskaana olevaa naista, joka oli piiloutunut karsinaan. Vatsansa täyteen syönyt hirviö juuttui vuorensolaan. Samana päivänä nainen synnytti täysikasvuisen aseistautuneen nuorukaisen. Pojan nimeksi annettiin Moshanyana (eräissä versioissa Ditaolane) eli "pikkupoika". Äiti kertoi tapahtuneista kauheuksista pojalleen. Poika tappoi hirviön saman tien. Kun hän avasi sen mahan, kaikki syödyt ihmiset pääsivät elävinä ulos.

## Lähteet
*
Gamab

**Gamab** tai Gauna on Etelä-Afrikan khokhoi-kansan korkein jumala, taivaan ja kuoleman jumala. Hänen sanotaan lopettavan ihmisen elämän ampumalla nuolen taivaasta. Muita khokhoiden jumalia ovat esimerkiksi pahuuden jumala Gunab sekä sateen ja noitien suojelija Tsui, jolla on valta palata elämään kuoleman jälkeen. Pahantahtoisia olioita khoikhoiden mytologiassa ovat Aigamuxa, joka näyttää ihmiseltä, mutta hänellä on silmät jaloissa, ja Ga-gorib, leopardinkaltainen olio, joka odottaa uhrejaan kuopan pohjalla kärsivällisesti.

## Lähteet
*
UThixo

**uThixo** (tai **uQamata**) on eteläafrikkalaisen bantuihin kuuluvien xhosien perinteisen uskonnon ylijumala. Ihmiset kommunikoivat hänen kanssaan esi-isien henkien välityksellä. Xhosat uskovat polveutuneensa Tashawe-sankarista ja he esittävät häntä ja hänen esi-isiään ylistäviä lauluja. Imbongi menee päällikön mukana tärkeisiin tilaisuuksiin laulamaan. Hän vahvistaa yhteyttä hallitsijan ja edesmenneiden sankarien välillä. Xhosien mytologiassa kerrotaan myös hengistä, jotka aiheuttavat tauteja tai jopa kuoleman. Tokoloshe on myös zulu-kansan tuntema kääpiömäinen henki, joka voi kuristaa ihmisiä sänkyihinsä. Siksi vuode asetetaan tiilien päälle, hengen ulottumattomiin.

## Lähteet
*
Kameleontti ja gekko

**Kameleontti ja gekko** on eteläafrikkalainen kansansatu. Kun korkein jumala loi ihmiset, hän päätti, että he saisivat elää ikuisesti. Jumala etsi eläintä, joka kertoisi heille hyvän uutisen. Silloin hän havaitsi kameleontin.  Nämä eläimet liikkuvat perin hitaasti, ja tämäkin yksilö pysähtyi alituiseen etsimään ruokaa tai ottamaan päiväunet. Jumala pohti ja tuli siihen tulokseen, että hänen luomuksillaan sittenkin tulisi olla rajallinen elinajanodote. Nyt hän valitsi lähettilääkseen vikkelän gekon. Koska jumalallista käskyä ei voi peruuttaa sen jälkeen, kun se on saatu perille, ihmisten kohtalo riippui siitä, kumpi eläin olisi nopeampi. Harmiksemme gekko ohitti kameleontin ja luovutti ihmisille suru-uutisen: he eivät eläisi ikuisesti.

## Lähteet
*
Essjay

**Essjay**, oikealta nimeltään **Ryan Jordan**, on entinen englanninkielisen Wikipedian aktiivinen muokkaaja ja Wikia-yrityksen palkattu työntekijä. Essjay on muokannut englanninkielisessä Wikipediassa yli 20 000 artikkelia ja hän oli englanninkielisen Wikipedian ””,  sekä . Jordan kirjoitti englanninkieliseen Wikipediaan nimimerkkinsä takaa ja valehteli olevansa teologian tohtori ja professori, vaikka hänellä ei ollut mitään akateemista tutkintoa. Jordan oli esiintynyt professorina muun muassa *[[The New Yorker]]* -lehdelle antamassaan haastattelussa. Huijauksen paljastuminen sai osakseen laajaa huomiota tiedotusvälineissä ja herätti keskustelua Wikipedian luotettavuudesta.

## Huijaus

Essjay-nimimerkin takaa kirjoittanut Jordan aloitti Wikipedian muokkaamisen helmikuussa 2005. Hän esiintyi Wikipediassa teologian professorina, joka oli erikoistunut kanoniseen oikeuteen. Todellisuudessa Essjaylla ei kuitenkaan ollut minkäänlaista akateemista tutkintoa tai virkaa. Essjay käytti keksittyä professorin titteliään tuodakseen muokkauksilleen enemmän painoarvoa muiden Wikipedian muokkaajien silmissä. Esimerkiksi käyttäessään *Catholics for Dummies* (”katolilaisuutta keltanokille”) -nimistä populaarikirjaa lähteenä Essjay sanoi luetuttavansa samaa kirjaa usein opiskelijoillaan ja ”asettavansa oman tohtorinarvonsa sen luotettavuuden pantiksi”.

## Paljastuminen

Heinäkuussa 2006 *The New Yorker* -lehden toimittaja Stacy Schiff kirjoitti Essjaysta pitkän artikkelin, jossa kerrottiin, kuinka ”teologian tohtori” ja ”uskontotieteiden professori” innostui Wikipedian muokkaamisesta. *The New Yorker* haastatteli Essjayta artikkeliaan varten, mutta ei selvittänyt tämän oikeaa henkilöllisyyttä eikä kyseenalaistanut tämän omaa kertomusta akateemisista ansioistaan. Artikkelin julkaisemisen jälkeen Essjayn oikean nimen tiennyt ulkopuolinen henkilö otti yhteyttä *The New Yorkerin* toimitukseen, minkä jälkeen Essjayn nimi ja todelliset akateemiset ansiot paljastuivat.

## Reaktiot

Ryan Jordanin huijauksen paljastuminen herätti laajalti keskustelua Wikipedian luotettavuudesta. *The New Yorkerin* päätoimittaja kirjoitti Essjayn henkilöllisyyden paljastumisen jälkeen oikaisun alkuperäiseen artikkeliin. Lehden toimitus myönsi, että sen olisi pitänyt tehdä alkuperäisessä artikkelissaan lukijoille selväksi etteivät he olleet tarkistaneet Essjayn kertomusten todenperäisyyttä. Tapaus huomioitiin useissa merkittävissä tiedotusvälineissä ja Wikipedian perustaja Jimmy Wales otti siihen kantaa useita kertoja

Wikipedian muokkaajien keskuudessa Jordanin valehtelu herätti huomattavaa kritiikkiä häntä kohtaan. Pian tapauksen paljastumisen jälkeen Jordan ilmoitti Wikipediassa siirtyvänsä ”eläkkeelle”, eikä Essjayn käyttäjätunnuksella ole enää maaliskuun 2007 jälkeen tehty muokkauksia. Jordanin palkannut Wikia ilmoitti skandaalin jälkeen, ettei Jordan enää työskentele yritykselle.

## Lähteet
Ducati 1098

**Ducati 1098** on Ducatin valmistama urheilullinen moottoripyörämalli. Giandrea Fabbron suunnittelemaa Ducatia valmistettiin vuosina 2007–2009 kolmena eri versiona 1098, 1098S ja 1098R.

Troy Bayliss voitti 1098R mallilla Superbiken maailmanmestaruussarjan mestaruuden 2008.

## Palkinnot ja arvostelut
**SWA (Supertest World Association)** 
*Vuoden 2008 paras moottoripyörä

**Motorcycle Design Association**
*Paras suunnittelu: 2006
*Paras urheilupyörä

**Australian Motorcycle News**
*Vuoden 2007 moottoripyörä

**Cycle World**
*Vuoden 2008 urheilupyörä

## Lähteet
Antti Savolainen (painija)

**Antti Vilho Savolainen** (14. heinäkuuta 1886 Kuopio – 7. marraskuuta 1947) oli suomalainen painija. Helsingin Jyryä edustanut Savolainen saavutti hopeaa vuonna 1909 Malmössa järjestetyissä kreikkalais-roomalaisen painin epävirallisissa EM-kilpailuissa. Hän hävisi 82 kg:n sarjan loppuottelussa Tanskan Harald Christensenille. Vuonna 1908 Savolainen voitti kreikkalais-roomalaisen tyylin SM-kultaa 70 kg:n sarjassa Tampereella järjestetyissä SM-kilpailuissa.

## Lähteet
Conan ja demonit

**Conan ja demonit** on suomenkielinen kokoelma Robert E. Howardin Conan barbaari -novelleja. Kirjan on toimittanut Markku Sadelehto ja sen julkaisi Jalava vuonna 1990. Se on Jalavan viidestä Conan-kokoelmasta ensimmäinen ja sen tarinat sijoittuvat kronologisesti sarjan alkuun, kuvaten nuoren Conanin seikkailuja vaeltavana rosvona ja palkkasoturina.

*Conan ja demonit* oli toinen Sadelehdon toimittama novellikokoelma: ensimmäinen oli *[[Outoja tarinoita 1]]*. *Conan ja demonit* ehti kuitenkin kauppoihin ensin ja oli siten hänen esikoisteoksensa. Jalava julkaisi sittemmin muitakin Sadelehdon toimittamia Conan-kokoelmia. Koska *Conan ja demonit* oli tarkoitettu yksittäiseksi kirjaksi, siihen valikoituivat Sadelehdon mukaan kaikkein parhaat Conan-tarinat. Teoksen on kuvittanut Petri Hiltunen.

## Sisältö

* ”Elefantin torni” (The Tower of the Elephant, 1933)
* ”Rosvoja talossa” (Rogues in the House, 1934)
* ”Mustan rannikon kuningatar” (Queen of the Black Coast, 1934)
* ”Mustan ympyrän kansa” (The People of the Black Circle, 1934)
* ”Mustan joen tuolla puolen” (Beyond the Black River, 1935)

## Vastaanotto

P. A. Manninen arvosteli kokoelman *[[Aikakone (lehti)|Aikakoneessa]]* tuoreeltaan. Hänestä novellien laatu vaihtelee ja Howardin teksti on ”siinä määrin tyylirikkoista, että sitä on vaikeaa lukea naureskelematta ääneen”. Onnistuneimpina hän pitää novelleja ”Elefantin torni” ja ”Mustan joen tuolla puolen”. Mannisen mukaan barbaareista on kirjoitettu paljon kirjoja, mutta Howardilla on lajityypin saralla erityinen merkitys, sillä hän oli sen ensimmäinen kirjailija. Kuitenkin Manninen arvelee, että ”Howardin teksti toimii parhaiten silloin, kun sitä ei tarvitse lukea” ja että ”Conan on vakuuttavimmillaan sarjakuvissa ja elokuvissa”.

*[[Helsingin Sanomat|Helsingin Sanomien]]* Petri Immonen sanoo Howardin vahvuuksia olevan ennen kaikkea tunnelman luominen sekä taitavasti kuvattu toiminta. Novellien kuvaama maailma on värikäs, taistelukohtaukset tarjoavat parhaimmillaan ”lähes dionyysistä huumaa” ja toisinaan rivien välistä välittyy jopa filosofista pohdintaa. Kokoelman suurimpana heikkoutena Immonen pitää tarinoiden yksiulotteisuutta: ne ovat juonellisesti suoraviivaisia ja vailla huumoria tai ironiaa. Henkilöhahmot ovat pinnallisia tai jopa sisäisesti ristiriitaisia. Toisaalta juuri lapsekas seikkailunhalu ja mustavalkoinen arvomaailma tekevät novelleista niin vetäviä. Pitkät tarinat miellyttävät Immosta lyhyitä enemmän, sillä niissä Howardin mielikuvitus pääsee oikeuksiinsa ja peittää heikkouksia.

*Ulkomaisia fantasiakirjailijoita* -hakuteoksessa (2003) Jukka Halme sanoo kokoelman sisältävän ”monta erinomaista novellia”. ”Elefantin torni” on Halmeen mukaan ”yksi parhaimmista barbaarin henkilökuvaa avaavista teksteistä”, kun taas ”Mustan rannikon kuningatar” on ”ehkä tärkein yksittäinen Conan-novelli”.

Sadelehto kertoi vuonna 1995, että ”Rosvoja talossa” oli kokoelman ”haukutuin” novelli. Hän itse piti kuitenkin novellia ”rautaisena tekstinä”.

## Lähteet
Conan taistelija

**Conan taistelija** on suomenkielinen kokoelma Robert E. Howardin Conan barbaari -novelleja. Kirjan on toimittanut Markku Sadelehto ja sen julkaisi Jalava vuonna 1990. Se on Jalavan viidestä Conan-kokoelmasta toinen ja sen tarinat sijoittuvat kronologisesti sarjan keskivaiheille ja loppuun. Kolmessa ensimmäisessä tarinassa Conan on kokenut seikkailija, joka toimii usein myös sotapäällikkönä. Kahdessa viimeisessä tarinassa hän on kohonnut Akvilonian kuninkaaksi ja johtaa sitä vallankaappaajia ja ulkoisia vihollisia vastaan. Kokoelman on kuvittanut Petri Hiltunen.

## Sisältö

* ”Musta kolossi” (Black Colossus, 1933)
* ”Noita on syntyvä” (A Witch Shall Be Born, 1934)
* ”Punaiset naulat” (Red Nails, 1936)
* ”Feeniks-lintu miekassa” (The Phoenix on the Sword, 1932)
* ”Tulipunainen linnoitus” (The Scarlet Citadel, 1933)

## Vastaanotto

Juhani Hinkkanen arvosteli *[[Aikakone (lehti)|Aikakoneessa]]* *Conan taistelijan* vuonna 1991. Hän sanoo Conan-novellien olevan miekka ja magia -genren perusteoksia ja siksi hankalia arvosteltaviksi. Hinkkasesta ne ovat ”mahdottoman hauskoja ja viihdyttäviä”, ja hän kuvailee Howardin olleen ”armoitettu tarinaniskijä ja juonenpunoja” joka ”osasi pitää juttunsa liikkeessä”. Huomiota herättää myös tarinoiden hillitön väkivaltaisuus sekä erityisesti Howardin mieltymys kuvata ulos pursuavia aivoja. Kokoelman parhaat novellit ovat ”Punaiset naulat” sekä ”Tulipunainen linnoitus”, jotka edustavat koko sarjan parhaimmistoa. Muut kirjaan valitut novellit ovat sinänsä toimivia mutta rutiininomaisia ja siten Conan-tarinoiden keskitasoa.

*Ulkomaisia fantasiakirjailijoita* -hakuteoksessa (2003) Jukka Halme kuvailee ”Mustaa kolossia” hienoksi tarinaksi, jossa Conan ensimmäistä kertaa komentaa suurta sotajoukkoa.

## Lähteet
Basse-Terre (saari)

**Basse-Terre** on yksi Guadeloupen seitsemästä asutusta saaresta. Yhdessä  Grande-Terren kanssa se muodostaa kaksoissaaren jossa on suurin osa Guadeloupen maapinta-alasta. Maan pääkaupunki Basse-Terre sijaitsee tällä saarella.

Basse-Terreä ja Grande-Terreä erottaa toisistaan kapea salmi nimeltään Rivière Salée eli Suolajoki.

Basse-Terre on vuoristoinen ja tuliperäinen. Siellä sataa enemmän kuin Grande-Terrellä, ja kasvillisuus on rehevää. Saaren keskiosan sademetsät on suojeltu Guadeloupen kansallispuistossa.

## Lähteet

## Aiheesta muualla
Daron Acemoğlu

**Kamer Daron Acemoğlu** (s. 3. syyskuuta 1967 Istanbul) on turkkilais-yhdysvaltalainen taloustieteilijä. Hän on toiminut taloustieteen professorina Massachusetts Institute of Technologyssa (MIT) vuodesta 2000.

Acemoğlu suoritti kandidaatin tutkinnon (B.A.) Yorkin yliopistossa 1989 ja maisterin tutkinnon (MSc.) London School of Economicsissa (LSE) 1990. Hän väitteli taloustieteen tohtoriksi LSE:ssä vuonna 1992 otsikolla "Essays in Microfoundations of Macroeconomics: Contracts and Economic Performance". Vuosina 1992–1994 Acemoğlu työskenteli luennoitsijana LSE:ssä. Vuodesta 1993 hän on toiminut eri tehtävissä MIT:ssä.

Acemoğlulle on myönnetty useita arvostettuja palkintoja, muun muassa John Bates Clark -mitali vuonna 2005. Häntä veikattiin vuosia mahdolliseksi Nobelin taloustieteen palkinnon voittajaksi, ja hän voitti palkinnon lopulta vuonna 2024 yhdessä Simon Johnsonin ja James A. Robinsonin kanssa maiden välisten varallisuuserojen tutkimuksesta. Acemoğlu on maailman siteeratuimpia taloustieteilijöitä.

## Teoksia ja tutkimuksia

* Acemoğlu, Daron & Johnson, Simon: *Valta ja edistys: Tuhatvuotinen kamppailumme teknologiasta ja vauraudesta*. (Alkuteos *Power and Progress*, suom. Kimmo Pietiläinen) Helsinki: Terra Cognita, 2023. 

* 
* 
* 

## Lähteet

## Aiheesta muualla
* Acemoğlun kotisivu MIT:n verkkosivuilla
* Acemoğlun tutkimukset IDEASissa
Yúcahu

**Yúcahu** (kirjoitetaan myös **Yukajú**, **Yocajú**, **Yokahu** tai **Yukiyú**) on jumalaolento tainojen mytologiassa. Lähteissä hänestä on käytetty myös nimitystä *Yúcahu Bagua Maórocoti*.

Tainot pitivät Yúcahuta ja hänen äitiään ylijumalatar Atabeyta muinaisina jumaluuksina. 

Yúcahu oli Karibian jumalista tärkein. Hän on hedelmällisyyden ja meren jumala, joka pitää alueella huolta tärkkelyspitoisesta perusravinnosta maniokista. Hän välittää myös ihmisistä. Yúcahu kuvataan kolmiona, jossa kasvot ovat keskellä. Ihmiset tekivät häntä kuvaavia veistoksia ja hautasivat ne pelloille. Usein veistoksen päälaki muistutti nänniä. Maniokista käytetään nimeä yuca. Se voidaan keittää, tai siitä tehdään leipää. Maniokissa on kulmikas juurimukula.

## Lähteet
* 

### Viitteet
Atabey

**Atabey** on ylijumalatar tainojen mytologiassa. Atabey ja hänen poikansa Yúcahu ovat hedelmällisyyden jumalia Karibian kulttuureissa. Atabey on myös Maan, järvien ja jokien jumalatar. Sateen tuojana hänen seurassaan ovat viestinviejä Guatauva ja tulvien jumalatar Coatrischie. Atabeyn symboli on sammakko synnytysasennossa. Sammakot parittelevat kurnuttaen samaan aikaan kun sadekausi alkaa. Maniokki on juuri istutettu. Atabey pitää huolta maaperän ja makean veden hedelmällisyydestä.

## Lähteet
* 
### Viitteet
Rather You Than Me

**Rather You Than Me** on yhdysvaltalaisen rap-artisti Rick Rossin yhdeksäs studioalbumi, joka julkaistiin 17. maaliskuuta 2017.

## Kappaleet

## Arvostelut
* Metacritic: 71/100
* Allmusic: 
* Rolling Stone: 

## Lähteet
Stacy Schiff

**Stacy Madeleine Schiff** (s. 26. lokakuuta 1961 Adams, Massachusetts) on yhdysvaltalainen tietokirjailija ja toimittaja. Hän on voittanut Pulitzer-palkinnon teoksellaan *Vera (Mrs. Vladimir Nabokov)* (1999) ja ollut toisen kerran ehdolla teoksellaan *Saint-Exupéry: A Biography* (1994). 

## Teokset
* 
* 
*  (Published in the UK as *Dr Franklin Goes to France*
*  Suomennettu nimellä *Kleopatra. Eräs elämä.* Suom. Anuirmeli Sallamo-Lavi. WSOY 2011. .
* Schiff, Stacy (2015), *The Witches: Salem, 1692* (2015). New York: Little, Brown. .

## Lähteet

## Katso myös
* Essjay#Paljastuminen
Raimalammi

**Raimalammi**  eli **Raimalampi**  on Kanta-Hämeessä Hämeenlinnassa Miemaalan kylän lähellä sijaitseva lampi.

## Maantietoa
Järvi sijaitsee Miemaalanharjun eteläpuolella Hiidenjoen suun tuntumassa . Lammen pinta-ala on 2,3&nbsp;hehtaaria ja se on 250&nbsp;metriä pitkä ja 150&nbsp;metriä leveä. Sen rantaviivan pituus on 600&nbsp;metriä, ja sen rannat ovat metsää ja ylärinteen puolelta peltoa. Lammen ja Hiidenjoen välissä sijaitsee useita rakennuksia, joille johtaa tie. Lammen vedenpinnan korkeus on 79,4&nbsp;metriä mpy, joka on sama kuin Hiidenjoella ja Miemaalanselällä.

## Vesistösuhteet
Lampi kuuluu Kokemäenjoen vesistössä Vanajan reitin valuma-alueella Hiidenjoen alueeseen. Se jaetaan vielä Hiidenjoen suualueeseen, johon lampi kuuluu. Lampeen laskee lammellepäin viettäviltä pelloilta pelto-oja. Lammen oma laskuoja lähtee kaakkoispäästä ja laskee 500&nbsp;metrin päästä Raimasuota kiertävään johto-ojaan, joka laskee Hiidenjokeen 800&nbsp;metriä joensuun yläpuolelle.

## Vedenlaatu
Vedenlaatua tutkittiin talvella ja kesällä vuonna 2006. Veden näkösyvyys oli 1,1&nbsp;metriä ja vedessä oli selvä humusleima. Veden happamuustaso ja puskurikyky happamoitumista vastaan olivat hyvät. Vedessä oli kuitenkin ravinteita paljon enemmän kuin suomalaisissa järvissä keskimäärin. Myös veden happipitoisuus oli rehevöityneille järville ominainen. Vesi oli kummallakin kerralla lämpötilakerrostunutta, joten näytteet otettiin päällysvedestä ja alusvedestä. Päällysveden näytteet otettiin yhden metrin syvyydestä ja alusveden 2,5 ja 3,0&nbsp;metristä, ja niiden lisäksi näytteet otettiin myös pohjan tuntumasta (3,5&nbsp;metriä). Päällysvedessä hapen kylläisyys kohosi yli sadan prosentin (jopa 129&nbsp;%), mutta kahden metrin syvyydessä se oli enää 14&nbsp;%. Pohjassa vesi oli kesälläkin melkein hapetonta, ja talvella koko järvi oli hapeton. Hapettomuus on käynnistänyt järvessä sisäisen kuormituksen, mikä kohotti veden ravinne-, rauta- ja mangaanipitoisuudet moninkertaisiksi normaaliin verrattuna. Yhteyttävän levän määrä vedessä kasvoi ylirehevöityneen järven tasolle, sillä klorofylli-a:n pitoisuudet olivat 91 milligrammaa kuutiometrissä vettä. Järven ravinne- ja ekologinen tila oli ylirehevä, mutta sen hygieninen tila hyvä.

## Historiaa
Vuoden 1855−1856 Kalmbergin kartastossa lampi kuului Yläneen talolle, joka sijaitsi siitä hieman länteen. Lampi oli suon ympäröimää ja rannoille ulottuivat niityt. Janakkalan kirkolta tuli tie, joka ohitti läheltä Yläneen talon.

Vuoden 1962 peruskartassa Raimalammin itäpuolella oli pienempi lammikko ja peltoalueita oli nykyistä enemmän lammen ympärillä. Sen lounaispuolella sijaitsi Perttulan keskuslaitos ja Hiidenjoen rannalla oli kaksi taloa.

## Lähteet
Likolammi (Janakkala, Kalpalinna)

**Likolammi**  on Kanta-Hämeessä Janakkalassa  Kalpalinnan kylän lähellä sijaitseva lampi.

## Maantietoa
Lampi sijaitsee Hikiältä lähtevän ja luoteessa Lehijärven ohittavalla katkonaisella pitkittäisharjulla Kalpalinnan luoteispäässä Raimansuon itäreunassa. Lammen pinta-ala on 1,8&nbsp;hehtaaria ja se on 200&nbsp;metriä pitkä ja 100&nbsp;metriä leveä. Sen rantaviivan pituus on 500&nbsp;metriä ja rannasta itä- ja länsirannat ovat suota ja muuten hiekkamaata. Pohjoispuolella sijaitsee pieni mäki, joka kohoaa 20&nbsp;metriä korkeammalle kuin lammen vedenpinta, joka on 81,7&nbsp;metriä mpy. Lammen rannoilla on viisi vapaa-ajan asuntoa, joille johtaa tiet Rastilasta.

## Vesistösuhteet
Lampi kuuluu Kokemäenjoen vesistössä Vanajan reitin valuma-alueella Hiidenjoen alueeseen. Se jaetaan vielä Hiidenjoen suualueeseen, johon lampi kuuluu. Hiidenjoelle on noin 500&nbsp;metriä. Koska se sijaitsee harjun rinteessä, se saattaa täyttää supan tuntomerkit, mutta se on varmistamatta .

## Historiaa
Vuoden 1855−1856 Kalmbergin kartastossa alue oli metsämaata, mutta Hiidenjoen rannalla sijaitsi torppa, jonne johti lampien välistä kulkeva ja Rastilan kylästä tuleva polku.

Vuoden 1962 peruskartassa lammessa oli merkitty saari ja etelärannalle vapaa-ajan asunto. Vuoden 1979 kartassa vapaa-ajan asuntoja tuli kolme lisää ja saari hävisi.

## Lähteet
Ahilammi (Janakkala)

**Ahilammi**  on Kanta-Hämeessä Janakkalassa Turengin taajaman lähellä sijaitseva Hiidenjoen laajentuma tai järvi.

## Maantietoa
Järven pinta-ala on 44&nbsp;hehtaari ja se on 1,1&nbsp;kilometriä pitkä ja 650&nbsp;metriä leveä. Sen rantaviivan pituus on 3,3&nbsp;kilometriä. Itärannalla sijaitsee viisi vapaa-ajan asuntoa ja sen ohittaa siellä rautatie. Pohjoisrantaan Hiidenjoen itäpuolelle on rakennettu pienvenesatama laitureineen, yleinen uimaranta  ja Turengin taajama ulottuu siellä lähes järven rantaan. Järven vedenpinnan korkeus on 79,4&nbsp;metriä mpy, mikä on sama kuin yläjuoksulla Kernaalanjärvellä ja alajuoksulla olevalla Vanajavedellä. Järven tilavuudeksi on luotaamalla saatu 922 tuhatta kuutiometriä. Sen keskisyvyys on 2,1&nbsp;metriä ja suurin syvyys on 6,1&nbsp;metriä. Syvin kohta sijaitsee itärannan tuntumassa, missä kolkee joen eroosiossa syntynyt uoman kohta, joka on viitoin merkitty veneväyläksi. Toinen lähes nelimetrinen syvänne sijaitsee järven keskivaiheella.

## Vesistösuhteet
Järvi kuuluu Kokemäenjoen vesistössä Vanajan reitin valuma-alueella Hiidenjoen alueeseen. Se jaetaan vielä Hiidenjoen suualueeseen, johon se kuuluu. Järvi on itse asiassa Hiidenjoen läpivirtausjärvi. Siihen laskee suo- ja pelto-ojia itä- ja länsirannalta.

## Historiaa
Vuoden 1855−1856 Kalmbergin kartastossa järven länsipuolella sijaitsi Nuolialan kylä ja itäpuolella Kuumolan kartano. Joen ja järven rannat olivat olleet suota ja ne oli pääosin raivattu niityiksi. Niittyjen ulkoreunoilla kiersivät pellot.

Vuoden 1962 peruskartassa järvi oli täysin autio. Siihen laski Nuolialasta oja ja itäpuolen suo oli tiheään ojitettua. Vuoden 1979 kartassa itärannalla näkyy jo kolme mökkiä ja vuonna 1989 kartassa sinne on ilmaantunut neljäskin. Mökeille johti nyt tiet ja pohjoisrannassa oli nyt pienevesatama. Viimeisessä vuoden 1998 kartassa Turengin taajama on lähes järven rannassa.

## Lähteet
Liinalammi (Janakkala)

**Liinalammi**  on Kanta-Hämeessä Janakkalassa Turengin taajamassa Pyhämäessä sijaitseva lampi.

## Maantietoa
Lampi sijaitsee 200&nbsp;metriä Hiidenjoesta. Lammen pinta-ala on 1,5&nbsp;hehtaaria ja se on 200&nbsp;metriä pitkä ja 100&nbsp;metriä leveä. Sen rantaviivan pituus on 600&nbsp;metriä. Lammen vedenpinnan korkeus on 80,1&nbsp;metriä mpy, joten se on 0,5&nbsp;metriä korkeammalla kuin Hiidenjoen vedenpinta. Lampi on antanut nimensä viereiselle yleisurheilu- ja jalkapallokentälle. Lammessa on myös yleinen ja hyvin suosittu uimaranta , jossa on kaksi laituria ja teline, jossa on kolmen metrin hyppylauta. Lammen sanotaan olevan syvä.

## Vesistösuhteet
Lampi kuuluu Kokemäenjoen vesistössä Vanajan reitin valuma-alueella Hiidenjoen alueeseen. Se jaetaan vielä Hiidenjoen suualueeseen, johon lampi kuuluu. Lampeen ei tule jokia ja siitä laske ojia, joten se on umpijärvi. Pyhämäki on kuitenkin harjujakson osa, joten maan huokoisuus mahdollistaa pintaveden vajoamisen pohjavedeksi. Lopulta vesi vajoaa ja suotuu Hiidenjokeen, joten lammen kuuluminen Hiidenjoen suualueeseen on perusteltua.

## Historiaa
Vuoden 1855−1856 Kalmbergin kartastossa nimetön lampi sijaitsi postitien alapuolella ja se sijaitsi harjualueen metsikön laidalla alemmaksi raivatun niityn reunalla. Lammen lähialue oli autiona.

Urheilukenttä rakennettiin Liinalammelle vuonna 1953 . Lammen ympäristö on pysynyt 1962 jälkeen melko muuttumattomana.

## Luontoarvoja
Liinalammen vesi on arvioitu hyväksi, vaikka se silmäarvioinnin mukaan onkin rehevöitynyt. Vuonna 1978 sen vesi käsiteltiin ferrosulfaatilla, joka sitoi fosfaatit ja ne vajosivat lammen pohjalle.

## Lähteet
Asikonmeri

**Asikonmeri**  on Kanta-Hämeessä Janakkalassa  Leppäkosken kylän lähellä sijaitseva lampi.

## Maantietoa
Lampi sijaitsee 50&nbsp;metrin päässä Välijoesta, joka on Puujoen jatke ennen laskemistaan Kernaalanjärvestä itään työntyvään Vettenjakamoon, josta Hiidenjoki saa alkunsa . Lammen pinta-ala on 8,2&nbsp;hehtaaria ja se on 550&nbsp;metriä pitkä ja 250&nbsp;metriä leveä. Sen rantaviivan pituus on 1,4&nbsp;kilometriä ja rannat ovat suojeltua Asikonsuota. Lammen vedenpinnan korkeus on 79,4&nbsp;metriä mpy, mikä on sama vedenpinnankorkeus kuin Kernaalanjärvessä, Hiidenjoessa ja Vanajavedessä. Lampi on autio.

## Vesistösuhteet
Lampi kuuluu Kokemäenjoen vesistössä Vanajan reitin valuma-alueella Hiidenjoen alueeseen. Se jaetaan vielä Hiidenjoen suualueeseen, johon lampi kuuluu. Vanhoissa kartoissa joen ja lammen väliin oli kaivettu oja, jota ei nykykartoissa erotu. Oja erottuu sen sijaan ilmavalokuvissa .

## Historiaa
Asikonmeri on Puujoesta tai Välijoesta irti kuroutunut lampi. Ilmusjärvelle on käymässä samalla tavalla, koska järven ja joen uomat ovat jo eriytyneet toisistaan, vaikka vesiyhteys niiden välillä on edelleen olemassa.

Vuoden 1855−1856 Kalmbergin kartastossa Asikonmeri näkyy nimettömänä Puujoen ulokkeena. Lammen länsipää on yhteydessä jokeen ja viereinen Ilmusjärvi on kokonaan läpivirtausjärvi, joka aivan avoin ilman saarta. Lammen ympäristö, joka on nykyään Asikonsuota, oli tuolloin niittyä. Niityn ja metsän laidalla sijaitsi kolme torpan rakennukset.

Vuoden 1962 peruskartassa Asikonmeren ja joen väliin oli kaivettu oja. Asikonmereen laski metsästyä oja, jonka suo-osuus oli suoraksi kaivettu. Lisäksi järven luoteispäässä sijaitsi suolla lato. Vuoden 1979 kartassa lampeen oli johdettu kymmenen suo- ja metsäojaa samalla kun lato oli kadonnut.

## Lähteet
Ilmusjärvi

**Ilmusjärvi**  on Kanta-Hämeessä Janakkalassa  Leppäkosken kylän lähellä sijaitseva järvi.

## Maantietoa
Järven pinta-ala on 7,4&nbsp;hehtaaria ja se on 350&nbsp;metriä pitkä ja 250&nbsp;metriä leveä. Sen rantaviivan pituus on 1,1&nbsp;kilometriä ja lammen rannat muodostuvat etelässä Röyhynsuosta ja pohjoisessa Asikonsuosta. Järven vedenpinnan korkeus on 79,4&nbsp;metriä mpy, mikä on sama kuin Kernaalanjärvessä ja Vanajavedessä. Järven tilavuudeksi on luotaamalla saatu 164 tuhatta kuutiometriä. Sen keskisyvyys on 2,2&nbsp;metriä ja suurin syvyys on 3,8&nbsp;metriä. Syvin kohta sijaitsee keskellä lampea.

## Vesistösuhteet
Järvi kuuluu Kokemäenjoen vesistössä Vanajan reitin valuma-alueella Hiidenjoen alueeseen. Se jaetaan vielä Hiidenjoen suualueeseen, johon järvi kuuluu. Lampi on aina ollut läpivirtausjärvi, mutta vasta vedenpinnan pienoinen lasku eriytti Puujoen kulkemaan pohjoista reittiä ohitse. Suolta tulevien ojien nykymerkitys lammen vesitaloudelle on merkityksetön, sillä yhteydet turvetuotantoalueelle ovat poikki.

## Historiaa
Asikonmeri on Puujoesta tai Välijoesta irti kuroutunut lampi ja Ilmusjärvelle on käymässä samalla tavalla, koska järven ja joen uomat ovat jo eriytyneet toisistaan, vaikka vesiyhteys niiden välillä on edelleen olemassa.

Vuoden 1855−1856 Kalmbergin kartastossa Ilmusjärvi on kuin leveän joen laajentuma. Kartta on piirretty ennen kuin Pyhäjärven ja Vanajaveden vedennan alenemiset oli toteutettu. Järvenlaskussa lammen pohjasta on alkanut pilkistämään pohja näkyviin ja joki on ottanut uomakseen vedestä nousseen saaren pohjoissivun.

Ilmusjärvi oli vielä 1962 peruskartassa yhtenäinen lampi, jonka keskellä sijaitsi matala ruohikkoalue. Kun seuraavassa kartassa vedenpinta oli laentunut, nousi ruohikkoalueen pohja vedenpintaan ja se tulkittiin kartassa suosaareksi. Lampi pieneni näin kovasti ja joen uoma alkoi kiertää saaren pohjoispäässä. Röyhynsuo, jossa lampi sijaitsi, oli 1962 ojittamatonta kosteikkoa. Seuraavassa kartassa se oli ojitettu valtaojilla ja kaakkoispäästään kuivatusojilla tiheästi. Nykyään sama ojitettu alue on turvetuotantoaluetta.

## Lähteet
Rahitunlammi

**Rahitunlammi**  on Kanta-Hämeessä Janakkalassa Leppäkosken kylän lähellä Rahitunmäessä sijaitseva lampi.

## Maantietoa
Lampi sijaitsee harjujaksoon kuuluvan Rahitunmäen pohjoisreunalla. Lammen pinta-ala on 2,2&nbsp;hehtaaria ja se on 350&nbsp;metriä pitkä ja 100&nbsp;metriä leveä. Lammen tilavuus on 110&nbsp;000&nbsp;kuutiometriä . Sen rantaviivan pituus on 800&nbsp;metriä ja rannoilla kasvaa kangasmetsää. Etenkin lammen lounaisranta kohoaa jyrkkänä mäelle. Mäen huippu sijaitsee 35&nbsp;metriä ylempänä kuin lammen vedenpinta, joka on 80,2&nbsp;metriä mpy. Lampi on autio, mutta sen itärannalla sijaitsee yleinen uimaranta. Lammen luoteispuolella on vedenottamo, jonka vesi on todennäköisesti peräisin Limmamäen paksusta sorakerrostumasta.

## Vesistösuhteet
Lampi kuuluu Kokemäenjoen vesistössä Vanajan reitin valuma-alueella Hiidenjoen alueeseen. Se jaetaan vielä Hiidenjoen suualueeseen, johon lampi kuuluu. Sillä oli laskuoja, joka on ilmeisesti tukittu. Se saa vetensä lähinnä harjun pohjavedestä ja on siten umpijärvi. Veden teoreettinen viipymä järvessä on 849 vuorokautta  eli 2,3 vuotta.

## Historiaa
Rahitunmäki on viimeisen jääkauden jälkeisen sulamisvaiheen jäätikköjoen uomaan muodostunut harju, jota kutsutaan Rahitunmäen selänteeksi. Mannerjään reuna sijaitsi Rahitunmäen kohdalla, kun jäätikköjoen vedet purkautuivat mereen ja levittivät joen mukanaan tuoman hiekan ja soran purkautumisaukon eteen muodostaen ensin Kirkonmäen deltan ja sitten myöhemmin Linnamäen deltan. Hiekan joukkoon hautautui runsaasti suuria jäälohkareita, joiden jättämiä suppakuoppia näkee maastossa edelleen. Rahitunlammi on suppia, jonka pohja on suhteellisen matalalla ja siksi siihen on kertynyt pysyvästi vettä.

Vuoden 1855−1856 Kalmbergin kartastossa lampi on merkitty nimettömänä ja pienellä Puujoen mutkaan laskevalla ojalla varutettuna. Lampi oli tuolloin autio.

Vuoden 1962 peruskartassa lammen pohjoisrannassa sijaitsi talo ja lammen länsipäästä lähti Puujokeen suoraksi kaivettu oja. Lammelle ja talolle johti vain polkuja tai yksityistie. Vuoden 1979 kartassa pelto oli ostettu kunnalle ja maille oli rakennettu vedenottamo, jolle johti tie. Vuoden 1989 kartassa laskuojan suuhun suolle oli kaivettu vesiallas, jota ei nykykartoissa enää näy.

## Luontoarvoja
Lammesta on saatu pyydystettyä harvinainen piikkimonni vuonna 2007, jonka paino oli yli puoli kilogrammaa.

## Lähteet
Sälilammi

**Sälilammi**  on Kanta-Hämeessä Janakkalassa  Kalpalinnan kylän lähellä sijaitseva lampi.

## Maantietoa
Lampi sijaitsee Hikiältä lähtevän ja luoteessa Lehijärven ohittavalla katkonaisella pitkittäisharjulla Kalpalinnan luoteispäässä. Lammen pinta-ala on 3,7&nbsp;Hehtaaria ja se on 400&nbsp;metriä pitkä ja 150&nbsp;metriä leveä. Sen rantaviivan pituus on 1,0&nbsp;kilometriä. Lammessa on yksi noin 20&nbsp;metriä pitkä saari. Lammen koillispuolella kohoava Annakantorni sijaitsee muuta maastoa korkeammalla kohoavalla mäenhuipulla, jonka laki on 50&nbsp;metriä korkeammalla kuin lammen vedenpinta, joka on 81,5&nbsp;metriä mpy.

## Vesistösuhteet
Lampi kuuluu Kokemäenjoen vesistössä Vanajan reitin valuma-alueella Hiidenjoen alueeseen. Se jaetaan vielä Hiidenjoen suualueeseen, johon lampi kuuluu. Lammesta ei lähde laskuojaa tai tule tulo-ojia, joten se on umpijärvi. Vaikka laskuojaa ei ole, luetaan se kuitenkin Hiidenjoen alueeseen. Matkaa Hiidenjoelle on alle 500&nbsp;metriä. Koska se sijaitsee harjun rinteessä, se täyttää myös supan tuntomerkit .

## Historiaa
Vuoden 1855−1856 Kalmbergin kartastossa alue oli metsämaata, mutta Hiidenjoen rannalla sijaitsi torppa, jonne johti lampien välistä kulkeva ja Rastilan kylästä tuleva polku.

Vuonna 1962 julkaistussa peruskartassa lammen pohjoispuolella oli Sälimäen maatila, jonka pelto ulottui rantaan saakka. Rannassa sijaitsi myös rakennus. Vuoden 1979 kartassa kyseinen pelto oli metsitetty ja viereiseen Likolammiin oli rakennettu tie, joka oli jatkettu myös Sälimäen asukkaille asti. Mäen päälle oli ilmaantunut kolmiomittaustorni, jota kutsuttiin Annakantorniksi. Viimeisen vuoden 1992 kartan jälkeen järven pohjooisrannalle on ilmaantunut vapaa-ajan asunto.

## Lähteet

## Aiheesta muualla
* Janakkala: Raimansuo, viitattu 20.4.2017
Koiranvuolle

**Koiranvuolle**  on Kanta-Hämeessä Hausjärvellä Puujaan kylässä ja Puujoen uomassa sijaitseva järvi.

## Maantietoa
Järvi on Puujoen uoman pieni laajentuma eli sitä voi pitää läpivirtausjärvenä. Sen pinta-ala on 3,5&nbsp;hehtaaria ja se on 250&nbsp;metriä pitkä ja 200&nbsp;metriä leveä. Sen rantaviivan pituus on 750&nbsp;metriä ja sen rannoille on rakennettu kymmenen vapaa-ajan asuntoa tai taloa. Järven vedenpinnan korkeus on 80,2&nbsp;metriä mpy, joka on sama kuin yläjuoksulla olevalla joen nimettömällä laajentumalla. Järveen ei laske muita ojia. Järven tilavuudeksi on luotaamalla saatu 128 tuhatta kuutiometriä. Sen keskisyvyys on 3,7&nbsp;metriä ja suurin syvyys on 9,4&nbsp;metriä. Järvi on selvästi jokiuomaa syvempi joka suhteessa.

## Vesistösuhteet
Järvi kuuluu Kokemäenjoen vesistössä Vanajan reitin valuma-alueella Puujoen alueeseen. Se jaetaan vielä Varunteen alueeseen, johon järvi kuuluu. Puujoki yhtyy Kernaalanjärven Vesijakoon, mistä Hiidenjoki alkaa ja joka laskee Vanajaveteen. Puujoki saa alkunsa Ansionjärvestä, josta Puujoki virtaa ensin etelään Oittiin ja kääntyy siellä Salpausselän takia luoteeseen Koiranvuolteelle.

## Historiaa
Vuoden 1855−1856 Kalmbergin kartastossa Puujokea kutsuttiin nimellä ”Vittamonjoki”. Puujaan kylä sijaitsi pohjoisempana ja Koiranvuolteen seutu oli autiota niittyä. Varunteenkoskessa oli merkitty kolme vesimyllyä (nimi kartasta ”Waranta”). Joki oli vuolteen kohdalla jo silloin leveää.

Vuoden 1964 peruskartassa pellot ulottuivat luoteispuolella rantaan asti. Silloin oli rannoilla kolme asuntoa. Vuoden 1964 kartassa oli länsirannat metsitetty ja rannoilla sijaitse kuusi taloutta ja vuoden 1988 siellä oli kahdeksan taloutta. Yhdystie 13826 eli Puujaantie ohittaa järven sen eteläpuolelta.

## Lähteet